b'\n_START_ARTICLE_\nDru\xc5\xbeba za avtoceste v Republiki Sloveniji\n_START_SECTION_\nGradnja\n_START_PARAGRAPH_\nNa osnovi posebne koncesijske pogodbe med Republiko Slovenijo in DARS, ta pokrbi za gradnjo posameznega cestnega odseka. V pogodbi so urejeni roki in kvaliteta del(\xc4\x8de ni urejeno v drugih predpisih), na\xc4\x8din in obliko nadzora, pravice in obveznosti v zvezi z upravljanjem in vzdr\xc5\xbeevanjem, sankcije za kr\xc5\xa1itve in druge posebnosti._NEWLINE_Ob sklenitvi koncesijske pogodbe Republika Slovenija ustanovi v korist DARS stavbno pravico na zemlji\xc5\xa1\xc4\x8dih, na katerih bo izvajal gradnjo, za obdobje trajanja koncesijske pogodbe. Stavbna pravica je neodpla\xc4\x8dna.\n_START_SECTION_\nUpravljanje in vzdr\xc5\xbeevanje\n_START_PARAGRAPH_\nDARS upravlja in vzdr\xc5\xbeuje tiste odseke avtocest in hitrih cest, za katere pridobi koncesijo gradnje in to od dne, ko je cestni odsek dan v promet pa do izteka veljavnosti koncesijske pogodbe.\n_START_SECTION_\nVzdr\xc5\xbeevanje\n_START_PARAGRAPH_\nDela rednega vzdr\xc5\xbeevanja se izvajajo po obmo\xc4\x8djih devetih avtocestnih vzdr\xc5\xbeevalnih baz (ACB Hru\xc5\xa1ica, Kozina, Ljubljana, Maribor, Murska Sobota, Novo mesto, Postojna, Slovenske Konjice in Vransko) in sedmih izpostavah teh baz, ki so locirane ob avtocestah in hitrih cestah po celotni Sloveniji._NEWLINE_Vzdr\xc5\xbeevanje cest se deli na redno letno vzdr\xc5\xbeevanje in zimsko vzdr\xc5\xbeevanje.'